armvectores/hy_wikipedia_2023 huggingface dataset:
Ռոժե Վադիմ

Ռոժե Վադիմ (ֆր.` Roger Vadim, իրական անունը` Վադիմ Պլեմյաննիկով, հունվարի 26, 1928(1928-01-26)[…], Փարիզ - փետրվարի 11, 2000(2000-02-11)[…], Փարիզ, Ֆրանսիա), ֆրանսիական կինոռեժիսոր, սցենարիստ, դերասան և պրոդյուսեր։


== Կենսագրություն ==
Ռոժե Վադիմը ծնվել է Փարիզում։ Նրա հայրը` ազգությամբ ռուս Իգոր Նիկոլաևիչ Պլեմյաննիկովը, ֆրանսիական դիվանագետ էր Եգիպտոսում և Թուրքիայում, ուր և անցել էր Վադիմի մանկությունը, իսկ մայրը` Մարիա-Անտուանետա Արդիլուզը, դերասանուհի էր։ Հոր մահից հետո, Վադիմը մոր հետ վերադարձել է Ֆրանսիա։
1944-1947 թվականներին, դերասանական վարպետության դասընթացներ անցնելուց հետո, Ռոժե Վադիմը թատրոնում խաղացել է ոչ մեծ դերեր։ Այդ տարիներին նա նույնիսկ վեպ էր գրել, որը ներկայացրել էր գրող Անդրե Ժիդին։ Վերջինս քննադատորեն էր մոտեցել Վադիմի գրական նկրտումներին, սակայն նրան ծանոթացրել էր ռեժիսոր Մարկ Ալեգրեի հետ, որի մոտ էլ Վադիմն սկսեց աշխատել որպես օգնական և սցենարների համահեղինակ։ Միաժամանակ «Paris Match»-ում աշխատում էր որպես լրագրող։
1956 թվականին Ռոժե Վադիմը նկարահանել է «Եվ Աստված ստեղծեց կնոջը» կինոնկարը, որտեղ հանդես էին եկել Բրիժիտ Բարդոն և Ժան-Լուի Տրենտինյանը։ Ֆիլմը Վադիմին հայտնիություն բերեց։ Նրա կողմից նկարահանած հետագա ֆիլմերից կարելի է նշել «Վտանգավոր կապեր» (1959 թ.), «Մեռնել հաճույքից» (1960 թ.), «Անառակություն և առաքինություն» (1963 թ.), «Բարբարելլա» (1968 թ.) և այլ կինոնկարներ, որտեղ նկարահանվել են Ժերար Ֆիլիպը, Ժաննա Մորոն, Աննետ Ստրոյբերգը, Կատրին Դենյովը, Ջեյն Ֆոնդան և ուրիշներ։
1980-ական թվականների սկզբին Ռոժե Վադիմը խաղացել է ամերիկյան ֆիլմերում և նկարահանել հեռուստաֆիլմեր, բեմադրել ներկայացումներ։ Կյանքի վերջին տարիներին զբաղվել է գրական գործունեությամբ և հրատարակել մի քանի գիրք։


== Անձնական կյանքը ==
1952 թվականին Ռոժե Վադիմը ամուսնացել է այն ժամանակ դեռևս քիչ հայտնի Բրիժիտ Բարդոյի հետ։ Նրանք բաժանվել են 1957 թվականին։ 1958 թվականին ամուսնացել է դանիացի դերասանուհի Աննետ Ստրոյբերգի հետ։ Նրանք ունեցել են մեկ դուստր և երկու տարի անց ամուսնալուծվել են։
1960 թվականին Վադիմը ծանոթացել է 17-ամյա Կատրին Դենյովի հետ և որոշ ժամանակ անց դերասանուհին տեղափոխվել է նրա մոտ ապրելու։ Նրանք ունեցել են մեկ որդի։ Կատրին Դենյովի հետ կապերը խզելուց հետո, Ռոժե Վադիմը 1965 թվականին ամուսնացել է Ջեյն Ֆոնդայի հետ և ունեցել մեկ դուստր։ Նրանք ամուսնալուծվել են 1973 թվականին։
Բացի այդ, Ռոժե Վադիմը ամուսնացած է եղել Կատրին Շնայդերի (Վադիմի կրտսեր որդու մայրն է), սցենարիստ Էնն Բիդերմանի և դերասանուհի Մարի-Քրիստին Բարրոյի հետ։
Ռոժե Վադիմը մահացել է Փարիզում, 2000 թվականի փետրվարի 11-ին` քաղցկեղից։ Վերջին օրերին նրան խնամում էին նրա այրին` Մարի-Քրիստին Բարրոն և բոլոր չորս երեխաները։ Հուղարկավորությանը ներկա էին նաև նրա նախկին կանայք` Բրիժիտ Բարդոն, Ջեյն Ֆոնդան, Աննետ Ստրոյբերգը և Կատրին Շնայդերը։


== Ֆիլմագրությունը ==
Ռեժիսոր

Սցենարիստ

Դերասան


== Ծանոթագրություններ ==
Լուդինգա

Լուդինգա (ռուս.՝ Лудинга), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Յոմբա գետի աջ ափում՝ 37 կմ հեռավորության վրա։ Գետի երկարությունը 18 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100112103000005481
Հիդրոլոգիական ուսումնասիրությունների կոդը - 103000548
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վարդան Խաչատրյան (պետական գործիչ)

Անվան այլ կիրառումների համար տե՛ս՝ Վարդան Խաչատրյան
Վիքիպեդիայում կան հոդվածներ  Խաչատրյան ազգանունով այլ մարդկանց մասին:Վարդան Ժորայի Խաչատրյան (ապրիլի 6, 1959(1959-04-06), Ջերմուկ, Հայաստան), ՀՀ պետական գործիչ, ՀՀ Նախագահի նախկին խորհրդական։


== Կրթություն ==
1975-1980 թթ. սովորել է Երևանի Կ.Մարքսի անվ. պոլիտեխնիկական ինստիտուտի տնտեսագիտական կիբեռնետիկայի ֆակուլտետը։
1981-1984 թթ. ուսումը շարունակել է Մոսկվայի Մ. Լոմոնոսովի անվան պետական համալսարանի տնտեսագիտական ֆակուլտետում՝ տնտեսագիտական կիբեռնետիկա մասնագիտությամբ, որն ավարտել է 1984 թ.:
1982-1985 թթ. սովորել է Մոսկվայի է. Բաումանի անվան բարձրագույն տեխնիկական համալսարանի ասպիրանտուրայում։


== Աշխատանքային գործունեություն ==
1980-1983 թթ. - աշխատել է Հայաստանի «Հանքային ջրեր» արտադրական միավորումում որպես ինժեներ։
1983-1985 թթ. - աշխատել է Երևանի պոլիտեխնիկական ինստիտուտում որպես ինժեներ։
1985-1990 թթ. - աշխատել է Հայաստանի հրուշակեղենի և հացաթխման արդյունաբերական միավորուման տեխնիկական բաժնի ավագ ինժեներ, բաժնի վարիչ, արտադրատեխնիկական բաժնի վարիչ։
1990-1992 թթ. - ՀԽՍՀ սննդարդյունաբերության նախարարության «Զովք» արտադրական միավորման արտադրամասի պետ, «Զովք» գործարանի տնօրեն։
1992-1995 թթ. - ՀՀ սեփականաշնորհման և ապապետականացման հանձնաժողովի անդամ։
1998-1999 թթ. - ՀՀ ՊՆ ֆինանսաբյուջետային վարչության պետ։


== Քաղաքական գործունեությունը ==
1995 թ. հուլիսի 5-ին ընտրվել է ՀՀ Ազգային ժողովի 1-ին գումարման պատգամավոր «Հանրապետություն» միավորման համամասնական ընտրացուցակով։ ԱԺ ֆինանսավարկային, բյուջետային և տնտեսական հարցերի մշտական հանձնաժողովի նախագահի տեղակալ։ «Հանրապետություն» խմբակցության անդամ։ ՀՔԴՄ անդամ։
1999 թ. մայիսի 30-ին ընտրվել է ՀՀ Ազգային ժողովի 2-րդ գումարման պատգամավոր «Միասնություն» դաշինքի համամասնական ընտրացուցակով։ «Միասնություն» խմբակցության անդամ։
1999 թ. հունիսի 17-ին ընտրվել է ԱԺ ֆինանսավարկային, բյուջետային և տնտեսական հարցերի մշտական հանձնաժողովի նախագահ։
2000 թ. նոյեմբերի 11-ին ՀՀ նախագահի հրամանագրով նշանակվել է ՀՀ ֆինանսների և էկոնոմիկայի նախարար։
2003 թ. հունիսի 11-ին ՀՀ նախագահի հրամանագրով վերանշանակվել է ՀՀ ֆինանսների և էկոնոմիկայի նախարար։
2007 թ. ապրիլի 12-ին ՀՀ նախագահի հրամանագրով վերանշանակվել է ՀՀ ֆինանսների և էկոնոմիկայի նախարար։
2007 թ. հունիսի 9-ին ՀՀ նախագահի հրամանագրով վերանշանակվել է ՀՀ ֆինանսների և էկոնոմիկայի նախարար։
2008 թ. մայիսի 31-ին ՀՀ Նախագահի հրամանագրով նշանակվել է ՀՀ Նախագահի խորհրդական։ 2018 թվականին ազատվել է պաշտոնից։
2006 թվականից ՀՀԿ անդամ է։
2006 թվականից ՀՀԿ խորհրդի անդամ է։Ամուսնացած է, ունի երկու երեխա։


== Ծանոթագրություններ ==
Շալկե 04

Շալկե 04 (գերմ.՝ Fußball-Club Gelsenkirchen-Schalke 04 e. V.), ֆուտբոլային ակումբ Գելզենկիրխենից, որը հանդես է գալիս գերմանական Բունդեսլիգայում։ Ակումբը հիմնադրվել է 1904 թվականի մայիսի 4-ին և իր պատմության մեծ մասը անց է կացրել Գերմանիայի բարձրագույն դիվիզիոնում։


== Պատմություն ==
1947 թվականի փետրվարի 23-ին «Շալկե 04»-ը հաղթում է «Հերտային» խոշոր 20։0 հաշվով և սահմանում Գերմանիայի առաջնության ռեկորդ։
1955 թվականին ակումբը դուրս է գալիս Գերմանիայի գավաթի խաղարկության եզրափակիչ և պարտվում «Կարլսռուհեին» 2։3 հաշվով։
«Շալկե 04»-ը 7 անգամ նվաճել է Բունդեսլիգան, 5 անգամ` Գերմանիայի գավաթը և 1 անգամ` ՈՒԵՖԱ Եվրոպայի Լիգան։
Ակումբի մականունն է Արքայական կապույտներ։ ՈՒԵՖԱ-ի վարկանիշային աղյուսակում «Շալկե 04»-ը 2017 թվականի հոկտեմբերի դրությամբ զբաղեցնում է 19-րդ հորիզոնականը։


== Ներկա կազմ ==
2017 թվականի հոկտեմբերի 8-ի դրությամբՆշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:


== Նվաճումներ ==


=== Ազգային ===
Բունդեսլիգա
Հաղթող (7). 1934, 1935, 1937, 1939, 1940, 1942, 1958
Երկրորդ տեղ (9). 1933, 1938, 1941, 1971–72, 1976–77, 2000–01, 2004–05, 2006–07, 2009–10
Գերմանիայի գավաթ
Հաղթող (5). 1937, 1971–72, 2000–01, 2001–02, 2010–11
Երկրորդ տեղ (7). 1935, 1936, 1941, 1942, 1954–55, 1968–69, 2004–05
Գերմանիայի լիգայի գավաթ
Հաղթող (1). 2005
Երկրորդ տեղ (3). 2001, 2002, 2007
Գերմանիայի սուպերգավաթ
Հաղթող (1). 2011
Երկրորդ տեղ (2). 1941 (ոչ պաշտոնական), 2010
Բունդեսլիգա 2
Հաղթող (2). 1981–82, 1990–91
Երկրորդ տեղ (1). 1983–84


=== Միջազգային ===
ՈՒԵՖԱ Գավաթ/ՈՒԵՖԱ Եվրոպայի Լիգա
Հաղթող (1). 1996–97
ՈՒԵՖԱ Ինտերտոտո գավաթ
Հաղթող (2). 2003, 2004
Ալպերի գավաթ
Հաղթող (1). 1968


== Ծանոթագրություններ ==


== Արտաքին հղումներ ==
Շալկեի պաշտոնական կայքը
Շալկեի պաշտոնական Տվիտերի էջը
Շալկեի պաշտոնական Ֆեյսբուքի էջը
Շալկեի պաշտոնական ՅուԹյուբի էջը
Շալկեի պաշտոնական Ինստագրամի էջը
Շալկեն transfermarkt-ում
Շալկեն futbol24.com-ում
Շալկեն soccerway.com կայքում
Շալկեն Բունդեսլիգայի պաշտոնական կայքում
Շալկեն ՈՒԵՖԱ-ի պաշտոնական կայքում
Սքոֆել-Պայկ

Սքոֆել-Պայկ (անգլ.՝ Scafell Pike), լեռնային պիկ։
Գտնվում է Կամբրիայում, Լեյկ-Դիստրիկտ ազգային պարկ կամ Լճային երկրամաս. Ունի 978 մ (3209 ֆուտ) բարձրություն ծովի մակերևույթից։ Սքոֆել-Պայկը Անգլիայի ամենաբարձր լեռն է։ Հանրահայտ զբոսաշրջիկության վայր է։
Պատվի համար (ֆիլմ)

Անվան այլ կիրառումների համար տե՛ս՝ Պատվի համար (այլ կիրառումներ)Պատվի համար, Ալեքսանդր Շիրվանզադեի համանուն պիեսի հիման վրա 1956 թվականին նկարահանված սև-սպիտակ ֆիլմ։


== Սյուժե ==
Էլիզբարովն ընկերոջ մահից հետո յուրացրել է նրա ունեցվածքը՝ բախտի քմահաճույքին թողնելով ընկերոջ ընտանիքը։ Սակայն Օթարյանն ուսումն ավարտելուց հետո պահանջում է իրենց հասանելիքը՝ ներկայացնելով համապատասխան փաստաթղթեր։ Էլիզբարովի կրտսեր դուստրը՝ Մարգարիտը, ցանկանում է վերականգնել արդարությունը, սակայն իրեն պաշտպանելու համար հայրը պատրաստ է ամեն ստորության։


== Դերերում ==
Էլիզբարով – Հրաչյա Ներսիսյան
Սաղաթել – Ավետ Ավետիսյան
Մարգարիտ – Վարդուհի Վարդերեսյան
Բագրատ – Արտյոմ Կարապետյան
Սուրեն – Կարպ Խաչվանքյան
Օթարյան – Խաչիկ Նազարեթյան
Կարինյան – Գուրգեն Գաբրիելյան
Ռոզալիա – Մ. Թբիլելի
Երանուհի – Ամալյա Արազյան
Վերգինե – Վարդուհի Շահսուվարյան
մադմուազել Օռլի – Գ. Սուպրունովա


== Ծանոթագրություններ ==
Սառռինի շրջան

Սառռինի շրջան (արաբ․՝ ناحية صرين‎‎) Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Այն ալ-Արաբի գավառի 4 շրջաններից մեկը։
Վարչական կենտրոնն է Սառռին քաղաքը։ 2004 թվականի մարդահամարի տվյալներով շրջանը ունի 69,931 բնակչություն։ Տարածքը կազմում է 2,003.57 կմ2։


== Ծանոթագրություններ ==
Մոկրյանկա (գյուղ, Կրասնոգրադի շրջան)

Մոկրյանկա (ուկրաիներեն՝ Мокрянка), գյուղ Ուկրաինայի Խարկովի մարզի Կրասնոգրադի շրջանում։ Հիմնադրվել է 1914 թվականին։
2001 թվականի տվյալներով Մոկրյանկա գյուղում բնակվում էր 62 մարդ։ Բնակավայրը զբաղեցնում է 1458 կմ² տարածք։ Բնակչության խտությունը կազմում էր 42,52 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստարի Իրժավեց (գյուղ, Օրոժիցյայի շրջան)

Ստարի Իրժավեց (ուկրաիներեն՝ Старий Іржавець), գյուղ Ուկրաինայի Պոլտավայի մարզի Օրոժիցյայի շրջանում։ Հիմնադրվել է 1764 թվականին։
2001 թվականի տվյալներով Ստարի Իրժավեց գյուղում բնակվում էր 677 մարդ։ Բնակավայրը զբաղեցնում է 4503 կմ² տարածք։ Բնակչության խտությունը կազմում էր 150,34 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հարձակում Մինյայում (2017)

Հարձակում Մինյայում (արաբ․՝ هجوم المنيا‎‎), զինված հարձակում Եգիպտոսի Մինյայի նահանգում, որը տեղի է ունեցել 2017 թվականի մայիսի 26-ին, երբ ղպտիներին, ովքեր քրիստոնյա են, տեղափոխող ավտոբուսի վրա են հարձակվել ԻԼԻՊ-ի գրոհայինները՝ սպանելով 28 և վիրավորելով 22 մարդու։ Ավտոբուսը շարժվելիս է եղել Մագաղայից դեպի Մինյայի նահանգ։ Ուխտավորները եղել են Բենի Սուեյֆ նահանգում, երբ հարձակումը տեղի է ունեցել։


== Հարձակում ==
Քրիստոնյա ղպտիների երեք ավտոբուսներից կազմված շարասյունը գտնվել է Մինյայի նահանգի Ադվա գյուղի մոտ, երբ զինվորական հագուստով 8-10 զինված գրոհայիններ կտրել են նրանց ճանապարհը։ Գրոհայինները կրակ են արձակել ավտոբուսի վրա, որտեղ եղել են նաև երեխաներ՝ սպանելով առնվազն 6 մարդու, ներառյալ 4 և 2 տարեկան երեխաների։ Գրոհայինը ներս է խուժել ավտոբուսի մեջ, գողացել բջջային հեռախոսները և կանացի թանկարժեք զարդերը, սպանել ավտոբուսում գտնվող տղամարդկանց՝ «թողնելով իսլամիստական բուկլետներ մարմինների վրա»։ Իսլամիստները հարակից եկեղեցում աշխատող բանվորների վրա նույնպես կրակ են բացել՝ սպանելով ամենաքիչը 8 բանվորների։ Հարձակումից հետո, գրոհայինները հարձակվել են տրանսպորտային երեք միջոցների վրա։ Պաշտոնապես, որևէ կազմակերպություն չի ստանձնել ահաբեկչության պատասխանատվությունը, սակայն վերլուծաբանների կարծիքով, ահաբեկչական հարձակման ոճը ԻԼԻՊ-ինն է։


== Արձագանքներ ==
Հարձակումից հետո, նախագահը Ալ Սիսիին հրավիրել է անվտանգության խորհրդի արտահերթ նիստ։ Մինյայում ուժեղացվել է հսկողությունը և քայլեր են ձեռնարկվել՝ գտնելու ահաբեկիչներին։ Հարձակումից հետո, Եգիպտոսի նախագահը կոչով դիմել է քաղաքացիներին՝ նշելով, որ ահաբեկիչները, հավանաբար, երկիր են թափանցել Լիբիայի տարածքում գործող իսլամիստական ճամբարներից։
Հայաստանի նախագահ Սերժ Սարգսյանը ցավակցական հեռագիր է հղել Եգիպտոսի նախագահ Աբդել Ֆաթթահ Ալ Սիսիին Եգիպտոսի Ալ Մինյա նահանգում ահաբեկիչների կողմից քրիստոնյա ուխտագնացների սպանության կապակցությամբ։


== Տես նաև ==
Իսլամիստական ահաբեկչական հարձակումների ցանկ


== Ծանոթագրություններ ==
Մայա (այլ կիրառումներ)

Մայա անվանումը կարող է ունենալ հետևյալ կիրառումները․

Մայա - հնդկացի ժողովուրդ Մեքսիկայում,
Մայա (Էն) - կոմունա Ֆրանսիայում, մտնում է Ռոն Ալպեր մարզի կազմի մեջ,
Մայա (գյուղ, Մեգինո-Կանգալասկի ուլուս) - գյուղ Ռուսաստանի Սախա-Յակուտիայի հանրապետության Մեգինո-Կանգալասկի ուլուսի կազմում։
Հայ բարերարների ճեմուղի

«Հայ բարերարների ճեմուղի», հուշահամալիր Երևանի Կենտրոն համայնքում, Օղակաձև զբոսայգում՝ Նալբանդյան, Խանջյան և Իսահակյան փողոցների հատվածում, Միքայել Նալբանդյանի հուշարձանի հետնամասում։ Ներառում է հայ բարերարի հավաքական կերպարը խորհրդանշող հուշակոթող և անհատ բարերարներին նվիրված հուշարձաններ։ Հիմնադրվել է 2010 թվականին, բացումը տեղի է ունեցել 2012 թվականին։


== Հեղինակ ==
Քանդակագործ՝ Ֆերդինանդ Առաքելյան


== Պատմություն ==

Հիմնադրվել է ՀՀ կառավարության 2010 թվականի օգոստոսի 12-ի որոշմամբ։ Աշխատանքներն ավարտվել են երկու տարի անց։ Հուշակոթողի տեղադրումն իրականացվել է Հայաստանի Հանրապետության սփյուռքի նախարարության նախաձեռնությամբ։
Բացման արարողությունը տեղի է ունեցել 2012 թվականի հոկտեմբերի 20-ին։ Մասնակցել են Երևանի քաղաքապետ Տարոն Մարգարյանը, ՀՀ սփյուռքի նախարար Հրանուշ Հակոբյանը, Հայկական բարեգործական ընդհանուր միության նախագահ Պերճ Սեդրակյանը, հեղինակ Ֆերդինանդ Առաքելյանը, բարձրաստիճան այլ հյուրեր և երևանցիներ։ Ողջույնի խոսք է ասել Հրանուշ Հակոբյանը։ Մայր Աթոռ Սուրբ Էջմիածնի ուղերձն է հղել Անուշավան եպիսկոպոս Ժամկոչյանը։ Ներկա պաշտոնյաները, ինչպես նաև Գալուստ Գյուլբենկյանի և Ալեք Մանուկյանի անվան դպրոցների աշակերտները կտրել են ճեմուղու ժապավենը։ Արարողությունն ուղեկցվել է ազգային երաժշտական կատարումներով։


== Քանդակներ ==


===== Հուշակոթող =====
Հուշակոթողը խորհրդանշում է հայ բարերարի հավաքական կերպարը։


===== Բարերարների հուշարձաններ =====

		
		
		
		
		


== Աղբյուրներ ==
Օղակաձև այգում բացվել է Հայ բարերարների ճեմուղի
«Հայ բարերարների ճեմուղին» հանդիսավորապես բացվեց Օղակաձև այգում
Հակամրցանակ

Հակամրցանակ, ծաղրական մրցանակ, որը շնորհվում է տարբեր բնագավառներում հականվաճումների, զվարճալի կամ անհեթեթ ձեռքբերումների համար։ Այն ազգային զվարճալի մշակույթի ժամանակակից ձև է, որին բնորոշ է ամեն ինչ գլխիվայր շուռ տալը, «շրջված» աշխարհի ստեղծումը։
Դա էպատաժի տարատեսակ է՝ իմաստավորված սոցիալական, քաղաքական և տնտեսական գործընթացներում։ Իր երկիմաստության պատճառով մեդիաիրականության մեջ այն ավելի բնականոն ձևաչափ է, քան մրցանակը։


== Օրինակներ ==


=== Արվեստում ===
Ոսկե ազնվամորի - շնորհվում է կինեմատոգրաֆիայում հականվաճումների համար, «Օսկար» կինոմրցանակի ծաղրանմանակումն է։
«Diagram» մրցանակ - շնորհվում է գրքերի առավել ծիծաղելի վերնագրերի համար։
«Bad Sex in Fiction Award» - շնորհվում է զանգվածային գրականության մեջ ամենավատ էրոտիկ տեսարանի համար։
«Պարբերություն» հակամրցանակ - շնորհվում է ժամանակակից գրահրատարակչության պահանջներին չհամապատասխանելու համար։
«Doublespeak Award» - շնորհվում է առավել երկիմաստ և ծիծաղելի հռետորաբանության համար։
«Turnip Prize» - շնորհվում է ժամանակակից արվեստի վատթարագույն ստեղծագործության համար, «Turner Prize» մրցանակի ծաղրանմանակումն է։


=== Գիտության մեջ ===
Շնոբելյան մրցանակ (Իգնոբելյան մրցանակ, Հականոբելյան) - շնորհվում է գիտության տարբեր ոլորտներում զվարճալի նվաճումների համար։ Նոբելյան մրցանակի ծաղրերգությունն է։
Պիգասուսի մրցանակ - շնորհվում է կեղծ գիտություններում ունեցած ներդրման և պարանորմալ երևույթների ուսումնասիրության համար։
Ծուռ գդալ -  շնորհվում է կեղծ գիտական և պարանորմալ հիմարությունների համար։
ВРАЛ-ի պատվավոր ակադեմիկոս - շնորհվում է ռուսական կեղծ գիտության մեջ ունեցած ներդրումների համար։


=== Իրավունքի մեջ ===
Ստելլայի մրցանակ - շնորհվում է ամենահիմար հայցերի կամ դատավճիռների համար։
Անհեթեթ նախազգուշական մակագրություններ - շնորհվում է ապրանքների հրահանգների մեջ ամենաանհեթեթ զգուշացումների համար։
Մեծ եղբոր մրցանակ - շնորհվում է մասնավոր կյանքի անձեռնմխելիության խախտման համար։


=== Ժամանցում ===
Դարվինի մրցանակ, շնորհվում է ինքն իրեն մահ պատճառելու կամ վերարտադրողական ունակություններից սեփական հիմարության պատճառով զրկվելու համար։
Արծաթե կալոշ, շնորհվում է ռուսերեն շոու բիզնեսում կասկածելի ձեռքբերումների համար։


=== Առօրյայում ===
Ապակե պտուտակ - շնորհվում է Մոսկվայի բարեկարգման գործում կասկածելի նվաճումների համար։
ԷկոԹեյնիկ հակամրցանակ - շնորհվում է մարդկության կործանումը պատկերող թրիլլերների կենսագործման համար։


=== Հաղորդակցության մեջ ===
Ռունետի հակամրցանակ - շնորհվում է ռուսալեզու համացանցում այլընտրանքային նվաճումների համար, հակոտնյա է Ռունետի մրցանակին։
Հակամրցանակ տարվա ձախողում - շնորհվում է քաղաքական հաղորդակցության ոլորտում վատագույն տեխնոլոգիական լուծումների համար։


=== Սպորտում ===
Լանտերն ռուժ - շնորհվում է ամենահեղինակավոր հեծանվային մրցումի՝ Տուր դը Ֆրանսի ժամանակ վերջին տեղը գրավելու համար։


== Ծանոթագրություններ ==


== Արտաքին հղումներ ==
Շնոբելյան մրցանակի կայք
Դարվինի մրցանակի կայք
Ռունետի հակամրցանակի կայք
Ոսկե ազնվամորի մրցանակի կայք
Ստելլա մրցանակի կայք
Pigasus Award-ի կայք
Doublespeak Award կայք Archived 2018-01-17 at the Wayback Machine.
Bad Sex in Fiction Award կայք
Diagram մրցանակի կայք
Մեծ եղբայր մրցանակի կայք
Bent Spoon Award կայք
ԷկոԹեյնիկ հակամրցանակի կայք Archived 2016-12-20 at the Wayback Machine.
Տենչ

«Տենչ», Հովհաննես Թումանյանի բանաստեղծություններից՝ գրված 1892 թվականին։


== Պատմություն ==
Հովհաննես Թումանյանն այս բանաստեղծությունն գրել է 1892 թվականի սեպտեմբերին։
Եղիշե Չարենցի անվան գրականության և արվեստի թանգարանի Թումանյանի ֆոնդի №30-ում «Տենչեր» վերնագրով պահվում է մեկ ինքնագիր՝ հանված «Մուրճ» ամսագրի արխիվից, թվագրված՝ «92 սեպտեմբեր»։
Բանաստեղծությունն առաջին անգամ տպագրվել է «Մուրճ» ամսագրում, 1892 թվականին, №11-ում (էջ 1583) այնուհետև՝ 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում։


== Ծանոթագրություններ ==
Զախոդի (գյուղ, Օստրովսկի շրջան)

Զախոդի (ռուս.՝ Заходы), գյուղ Ռուսաստանի Պսկովի մարզի Օստրովսկի շրջանի կազմում։
Բնակչությունը 2000 թվականին գրանցված տվյալներով կազմում էր 37 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պետեր Անդորայի

Պետեր Անդորայի (հունգարերեն՝ Péter Andorai, ապրիլի 25, 1948(1948-04-25), Բուդապեշտ, Հունգարիայի երկրորդ հանրապետություն - փետրվարի 1, 2020(2020-02-01), Բուդապեշտ, Հունգարիա), ժամանակակից հունգարացի կինոդերասան


== Կենսագրություն ==
Պետեր Անդորային 1976 թվականին ավարտել է Բուդապեշտի թատրոնի և կինեմատոգրաֆիայի համալսարանը ((Színház- és Filmművészeti Főiskola)): Կինոյում սկսել է նկարահանվել դեռևս ուսանողական տարիներից։ 1975 թվականից մինչև իր մահը դերակատարումներով հանդես է եկել ավելի քան 90 կինոնկարներում։ Նրա լավագույն դերասանական աշխատանքներից է գլխավոր հերոսի մարմնավորումը 1980 թվականին հունգար անվանի կինոռեժիսոր Իշտվան Սաբոյի նկարահանած Bizalom ֆիլմում, որին Բեռլինի միջազգային կինոփառատոնում շնորհվել է «Արծաթե արջ» մրցանակ («Լավագույն ռեժիսորական աշխատանք» անվանակարգում)։


== Պարգևներ ==
Jászai Mari մրցանակ (1980)
Հունգարական կինոյի շաբաթի մրցանակ (1986,1999)
Հունգար կինոքննադատների մրցանակ (1987,2000)
Veszprém TV հատուկ մրցանակ (1990)
'Հունգար հեռուստաքննադատների մրցանակ (1991)
Կոշութի մրցանակ (1994)
Հունգարիայի Հանրապետության «Վաստակի համար» շքանշան՝ սպայական խաչով (2007)
Ժողովրդական դերասան (2015)
Prima մրցանակ (2016)


== Հատընտիր ֆիլմագրություն ==
«Իմ հոր երջանիկ տարիները»/My Father's Happy Years (1977)
Bizalom (1980)
«Կանաչ թռչունը»/Der grüne Vogel (1980)
Mephisto (1981)
«Ուրիշ ճանապարհ»/Another Way (1982)
Tight Quarters (1983)
Elsö kétszáz évem (1985)
«Սիրով՝ մայրիկ»/Love, Mother (1987)
«Իմ 20-րդ դարը»/My 20th Century (1989)
«Նախքան չղջիկի թռիչքը»/Before the Bat's Flight Is Done (1989)
«Հղի հայրիկը»/The Pregnant Papa (1989)
Itt a szabadság! (1991)
Sweet Emma, Dear Böbe (1992)
The Witman Boys (1997)
«Դուռը»/The Door (2012)
The Notebook (2013)


== Ծանոթագրություններ ==


== Արտաքին հղումներ ==
Péter Andoraih Internet Movie Database կայքում
Ատին Քելեկյան

Հակոբ Նազարի Քեշիշյան (Թուրքիա), հայ գորգանկարիչ։


== Կենսագրություն ==
Ծնվել է Թուրքիայում։ 1930 թվականին մասնակցել է «Անի» խմբակցության ցուցահանդեսին։ Նրա գործերից են՝ «Երեք խնձոր ափսեում», «Նարինջ վաճառողը», «Խնձոր վաճառողը», «Տանձեր և խաղողներ», «Նատյուրմորտ», «Օրիորդ Ս-ի դիմանկարը», «Թեյի սպասք»։ Ապրել և ստեղծագործել է Փարիզում։


== Ծանոթագրություններ ==
Ժամանշիմ ազգային պարկ

Ժամանշիմ ազգային պարկ (պորտ.՝ Parque Nacional do Jamanxim), ազգային պարկ Բրազիլիայի Պարա նահանգում։


== Տեղագրություն ==
Ժամանշիմ ազգային պարկն ընդգրկում է Ամազոն խոնավ անտառի 859797 հա տարածքը։ Այն գտնվում է Ալտամիրա, Իտայտուբա և Տրայրան մունիցիպալիտետների որոշ մասերում՝ Պարա նահանգում։ Տրայրան ազգային անտառը սփռված է դեպի հյուսիս։
Պարկը հիմնականում տեղակայված է Ժամանշիմ-Շինգու ցածրավայրում՝ համեմատաբար հարթ տեղանքով՝ 100-200 մետր բարձրության վրա։ Հարավային Պարայի հարթավայրը ունի 200-300 մետր բարձրություն։ Արևմուտքում գտնվող Տապաժոշ հարթավայրի երկու փոքր տարածքները բաղկացած են բլուրներից՝ 100-400 մետր բարձրությամբ։ Պարկը պարունակում է Ժամանշիմ, Տոկանտինս ու Արուրի գետերի ենթաավազանները՝ Տապաժոշ ավազանի ներսում։ Այն նաև ներառում է Ռատաո և Իրիրի ավազանների շատ փոքր մասեր։ Տարեկան տեղումների քանակը 2228 մմ է։ Ջերմաստիճանը տատանվում է 24-ից մինչև 33 °C, իսկ միջինը` 28 °C է։
Բուսականությունը ներառում է բաց խոնավ անտառ՝ որթատունկերով ու արմավենու ծառերով, ինչպես նաև խիտ նախալեռնային խոնավ անտառ՝ երևացող ամպհովանիով և խիտ հեղեղվող խոնավ անտառ՝ միանման ամպհովանիով։ Ծառատեսակներն ունեն փայտանյութի բարձր արժեք, որոնք ենթակա են ինտենսիվ շահագործման և կարևոր են Ամազոնյան կենսաբազմազանության պահպանման համար։ Դրանք ներառում են այնպիսի տեսակներ, ինչպիսիք են՝ Cedrela odorata, Manilkara huberi, Minquartia և այլն։ Փայտանյութի այլ արժեք ունեցող տեսակներն են՝ Aspidosperma carapanauba, Carapa guianensis ու Bertholletia excelsa։


== Պահպանություն ==
Պարկը դասվում է Բնության պահպանության միջազգային միության II կատեգորիային (ազգային պարկ)։ Նպատակն է պահպանել բնական էկոհամակարգերը և տեսարժան վայրերը՝ նպաստելով գիտական հետազոտությունների զարգացմանը, կրթական գործունեության ու բնապահպանական մեկնաբանության բարելավմանը, ինչպես նաև ապահովել բացօթյա հանգիստ ու էկոտուրիզմ։ Այն ստեղծվել է 2006 թվականի փետրվարի 13-ի հրամանագրով և կառավարվում է Չիկո Մենդեսի Կենսաբազմազանության պահպանության ինստիտուտի կողմից (ICMBio)։ Պահպանությունն իրականացվում է «Ամազոնի շրջանի պահպանվող տարածքներ» ծրագրի աջակցությամբ։ Պաշտպանված տեսակներից են՝ յագուարը (Panthera onca) և հսկա ջրասամույրը (Pteronura brasiliensis)։


== Ծանոթագրություններ ==


== Աղբյուրներ ==
 Full list: PAs supported by ARPA, ARPA, http://programaarpa.gov.br/en/full-list-pas-supported-by-arpa/, վերցված է 2016-08-07 
 (պորտուգալերեն) Parque Nacional do Jamanxim, Chico Mendes Institute for Biodiversity Conservation, արխիվացված  օրիգինալից 2021-03-02-ին, https://web.archive.org/web/20210302180440/https://www.icmbio.gov.br/portal/unidadesdeconservacao/biomas-brasileiros/amazonia/unidades-de-conservacao-amazonia/1979-parna-do-jamanxim, վերցված է 2016-05-19 
 Plano de Manejo da Floresta Nacional do Trairão, Localizada no Estado do Pará, Brasília – DF: ICMBio, արխիվացված  օրիգինալից 2017-02-11-ին, https://web.archive.org/web/20170211075518/http://www.icmbio.gov.br/portal/images/stories/imgs-unidades-coservacao/flona_trairao.pdf, վերցված է 2016-05-19 
 (պորտուգալերեն) Unidade de Conservação: Parque Nacional do Jamanxim, MMA: Ministério do Meio Ambiente, http://sistemas.mma.gov.br/cnuc/index.php?ido=relatorioparametrizado.exibeRelatorio&relatorioPadrao=true&idUc=267, վերցված է 2016-05-19
Քրիստինա Մետախա

Քրիստինա Մետախա (հուն․՝ Χριστίνα Μεταξά, անգլ.՝ Christina Metaxa), ծն. 1992, Լիմասոլ, Կիպրոս), հույն կիպրացի երգչուհի, ով "Firefly" երգով Կիպրոսը ներկայացրել է Եվրատեսիլ 2009 երգի մրցույթում, երգը գրել է իր եղբայր Նիկոլաս Մետախասը։ Նա ելույթ է ունեցել երկրորդ կիսաեզրափակչում և չի անցել եզրափակիչ փուլ։ Եվրատեսիլ 2010 երգի մրցույթի Կիպրոսյան միավորները հենց նա է հրապարակել։ Այժմ սովորում է ԱՄՆ-ի Ռոդ Այլենդ նահանգի համալսարանում։


== Ծանոթագրություններ ==
Զայաչի կղզի (Սանկտ Պետերբուրգ)

Նապաստակի կղզի (ռուս.՝ Заячий остров, անվանումը թարգմանվել է կղզու Յանիսարի ֆիններեն՝ Jänissaari անունից), կղզի Նևայի գետաբերանին, որտեղ 1703 թվականի մայիսի 27-ին հիմնադրվել է Պետրոպավլովյան ամրոցը։


== Ընդհանուր տեղեկություններ ==
Կղզին գտնվում է Նևայի գետաբերանի ամենալայն հատվածում, երկարությունը՝ 750 մ է, լայնությունը՝ 400 մ։ Պետրոգրադսկի կղզուց անջատված է Կրոնվերսկի ծոցով։ Այս ծոցի վրա է կառուցվել քաղաքի առաջին՝ Պետրովսկի կամուրջը։


== Պատմություն ==

Շվեդական գաղութատիրության շրջանում կոչվում էր Լյուստ-խոլմ (Ուրախ կղզի) կամ Լյուստ-էյլանդ (Ուրախ երկիր)։ Ավելի ուշ սկսվեց կոչվել Տոյֆել-խոլմ (Սատանայի կղզի)։ Նման անունն ստացավ ջրհեղեղից հետո, որի արդյունքում ջրի տակ անցավ տեղի բնակատեղին՝ ամբողջ բնակչությամբ։ Քաղաքի կառուցման սկզբնական շրջանում (մոտ 1703 թվական) այս կղզով է փորվել քաղաքի առաջին ջրանցքը, որը նախատեսված էր պաշարման ժամանակ բերդին ջուր մատակարարելու համար։ Պետրոգրադի կղզուց անջատված է Կրոնվերսկի ծոցով։ Այս ծոցի վրա է կառուցվել քաղաքի առաջին՝ Պետրովսկի կամուրջը (ավելի ուշ՝ Իոանովի)։
Սկզբում Պետրոսին առաջարկում էին բնակություն հաստատել Նիենշանց բերդում, սակայն այն հեռու էր ծովից և վատ էր պաշտպանում դեպի գետ ելքերը։ Այդ ժամանակ արքան ուշադրություն դարձրեց ոչ մեծ կղզու վրա։ Ֆիններն այն անվանում էին Իենիսաարի, որը թարգմանվում էր որպես Նապաստակի կղզի։ Սակայն շվեդական գաղութատիրության շրջանում կոչվում էր Լյուստ-խոլմ (Ուրախ կղզի)։
Հենց այստեղ է սկսվել Հյուսիսային մայրաքաղաքի պատմությունը․ 1703 թվականի մայիսի 27-ին փոքրիկ Նապաստակի կղզում հիմնվեց Սանկտ Պետերբուրգ բերդը՝ ապագա քաղաքի առաջին կառույցը։ Շուտով բերդը վերանվանվեց Պետրոպավլովյան՝ այդ տարածքում կառուցված տաճարի անունով։ Նապաստակի կղզին արագ էր կառուցվում՝ իր բաստիոններով և դրանք իրար կապող միջնապատնեշներով։ Դրանցից մի քանիսը հետագայում բազմիցս վերակառուցվեցին, իսկ մյուսներն էլ մեզ են հասել գրեթե անփոփոխ։ Տաճարի կողքին կառուցվեց դամբարան՝ թագավորների և իշխանների համար՝ 60 գերեզմանաքարերով։ Այնտեղ են թաղված 18-19-րդ դարերի ռուս կառավարիչներից շատերը։


== Գրականություն ==
Горбачевич К.С., Хабло Е.П.։ Почему так названы?, 2002
Даринский А. В. География Ленинграда. — Л.: Лениздат, 1982.
Ленинград. Историко-географический атлас. — М.: Главное управление геодезии и картографии при Совете министров СССР, 1981.
Санкт-Петербург: Энциклопедия. — М.: Российская политическая энциклопедия, 2006.


== Ծանոթագրություններ ==


== Արտաքին հղումներ ==
Նապաստակի կղզին Սանկտ Պետերբուրգի քարտեզի վրա (kartaspb.ru)
Նապաստակի կղզին Սանկտ Պետերբուրգի քարտեզի վրա (yandex)
Նապաստակի կղզին վերևից
Արբանյակային լուսանկարներ maps.google.com
Գվատեմալա (քաղաք)

Գվատեմալա կամ Գվատ, Գվատեմալայի Հանրապետության ամենամեծ քաղաքը և մայրաքաղաքը, և ամենախիտ բնակեցվածը Կենտրոնական Ամերիկայում։ Քաղաքը տեղակայված է երկրի հարավ-կենտրոնական հատվածում, մտնելով լեռնային հովիտ Վալլե դե լա Էրմիտայի տարածքում։ 2009 թվականի տվյալներով քաղաքն ունի 1,075,000 բնակիչ։ Քաղաքը նաև գլխավոր քաղաքն է Գվատեմալայի տեղական համայնքի և Գվատեմալա դեպարտամենտի։ Տարածքը կազմում է 692 քառակուսի կիլոմետր։


== Ծանոթագրություններ ==
2005 թ. NBA դրաֆթ

2005 թ. NBA դրաֆթը տեղի ունեցավ 2005 թվականի հունիսի 24-ին՝ Նյու Յորքի «Մեդիսոն Սքուեր Գարդենի» թատրոնային մասում։ Պաշտոնական ցուցադրումը կատարվել է ESPN սպորտային հեռուստաալիքով՝ տեղական ժամանակով երեկոյան ժամը 7։30-ին։ Այս դրաֆթում Բասկետբոլի ազգային ասոցացիայի (NBA) ակումբները նախօրոք որոշված վիճակահանությամբ տրված հերթականությամբ ընտրեցին սիրողական բասկետբոլիստների՝ ամերիկյան համալսարաններից, ինչպես նաև բասկետբոլիստների աշխարհի այլ անկյուններից։ NBA-ը հայտարարեց, որ ԱՄՆ-ից կան 49 համալսարանի և ավագ դպրոցի բասկետբոլիստ-թեկնածուներ, իսկ այլ երկրներից՝ 11։

Այս դրաֆթը դարձավ վերջինը՝ ավագ դպրոցից բասկետբոլիստներ ցուցակագրելու առումով։ Լիգայի և խաղացողների ներկայացուցչության միջև կնքվեց կոլեկտիվ համաձայնագիր, որում ասվում էր, որ ԱՄՆ-ի ավագ դպրոցներում հանդես եկող ցանկացած ազգության մարզիկ, ով հանդես է գալիս նաև դպրոցի սպորտային հավաքականում, կարող է մտնել դրաֆթ, եթե միայն դրաֆթի օրվա ժամանակահատվածում լրացել է նրա 19-ամյակը։


== Դրաֆթը ==


== Արտաքին հղումներ ==
NBA.com։ Դրաֆթ 2005
ESPN.com: 2005թ. դրաֆթը
2005 դրաֆթ - Basketball-Reference.com Archived 2011-05-14 at the Wayback Machine.
Կշռում

Կշռում, կշեռքով մարմինների զանգվածի որոշում։ Կշռման բարձր ճշգրտությունը ապահովվում է՝ հաշվի առնելով կշեռքի, կշռաքարերի, կշռման կիրառվող մեթոդի բոլոր հնարավոր սխալանքները, ինչպես նաև արտաքին պայմանների ազդեցությամբ (աերոստատիկ, էլեկտրական ու մագնիսական ուժեր, օդի ջերմաստիճանի և խոնավության տատանումներ և այլն) պայմանավորված սխալանքները։ Բարձր ճշգրտություն չպահանջող կշռման դեպքում, սովորաբար, օգտվում են ուղղակի կշռման մեթոդից, մարմնի զանգվածն ընդունվում է հավասար մարմինը հավասարակշռող կշռաքարերի զանգվածների և կշեռքի ցուցմունքի հանրահաշվական գումարին։ Այդ դեպքում, կշռման արդյունքը (հավասարաբազուկ կշեռքով կշռելիս) պարունակում է լծակի բազուկների անհավասարության պատճառով պայմանավորված սխալանքը։ Ուղղակի կշռման դեպքում առավել բարձր ճշգրտության հասնում են միաբազուկ կշեռքով կշռելիս, որն այդ սխալանքը բացառում է, քանի որ կշռվող մարմինը և դրա հավասարակշռման համար հանվող կշռաքարերը գտնվում են լծակի միևնույն բազուկի վրա։ Հավասարաբազուկ կշեռքներով կշռման դեպքում լծակի բազուկների անհավասարության պատճառով առաջացող սխալանքները բացառելու համար կիրառում են ճշգրիտ կշռման մեթոդներ։ Տեղակալման մեթոդի (Բորդի մեթոդ) դեպքում մարմինը լծակի մյուս բազուկին դրված տարայի բեռով (մետաղի կտորներ, կոտորուք են) հավասարակշռելուց հետո կշեռքից վերցնում են և տեղն այնքան կշռաքար դնում, որ կշեռքը բերվի նախնական հավասարակշռված վիճակին։ Կշռվող մարմնի զանգվածը որոշում են կշռաքարերի զանգվածով և կշեռքի ցուցմունքով, որը համապատասխանում է կշռաքարերով չհավասարակշռված զանգվածի մասին։ Դմիտրի Իվանովիչ Մենդելեևի մեթոդով նժարներից մեկին դնում են կշեռքի սահմանային բեռնվածքին համապատասխան կշռաքարեր, իսկ մյուսին՝ կշռաքարերը հավասարակշռող տարայի բեռը։ Կշռվող մարմինը դնում են կշռաքարերով նժարի վրա և այդտեղից վերցնում այնքան կշռաքար, որ կշեռքը բերվի նախնական հավասարակշռված դիրքին մոտ դիրքի։ Կշռվող մարմնի զանգվածը որոշում են վերցրած կշռաքարերի զանգվածով և կշեռքի ցուցմունքով։
Միքայել I Ռանգաբե

Միքայել Ռանգաբե (հունարեն՝ Μιχαὴλ Ῥαγγαβέ, մոտ 770, Կոստանդնուպոլիս, Բյուզանդական կայսրություն - հունվարի 11, 844(0844-01-11), Kınalıada, Փրինս կղզիներ, Ստամբուլի մարզ, Օսմանյան կայսրություն), Բյուզանդիայի կայսր 811-813 թվականներին։ Հաջորդել է Նիկեփոր I-ին։ Սիրաշահել է իր նախորդից հալածված կղերին և ավագանուն, հալածել պավլիկյաններին։ Չկարողանալով լուծել ներքին ու արտաքին քաղաքականության շատ հարցեր՝ հրաժարվել է գահից։
Ծովի տեսքը Սխևենինգենից

Ծովի տեսքը Սխևենինգենից (հոլ.՝ Zeegezicht bij Scheveningen), հոլանդացի հայտնի նկարիչ Վինսենթ վան Գոգի նկարը, որը նկարվել է 1882 թվականի օգոստոսին Հաագայում՝ Նիդերլանդների Թագավորության ամենակուրորտային քաղաքում։


== Պատմություն ==
1881 թվականի դեկտեմբերին նկարվեցին Վինսենթ վան Գոգի առաջին աշխատանքները՝ հոլանդացի նշանավոր նկարիչ Անտոն Մաուվեի հսկողության տակ և աջակցությամբ։
Վերջինս եղել է վան Գոգի զարմուհու ամուսինը։ Նկարչական դպրոցում ուսումից հետո 1882 թվականին վան Գոգը կատարել է իր երկրորդ փորձը։
Դասերի ընթացքում իր ծովանկարիչ ուսուցչի ներշնչանքով նա պատկերել է ծովը հոլանդական Սխևենինգեն ծովափնյա հանգստավայրից։
Երիտասարդ նկարիչը իր նկարչական փորձը նկարագրել է այսպես.


== Ծանոթագրություններ ==
Լենինո (գյուղ, Կրասնոարմեյսկի շրջան)

Անվան այլ կիրառումների համար տե՛ս՝ ԼենինոԼենինո (ուկրաիներեն՝ Леніне), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Լենինո գյուղում բնակվում էր 148 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լագոա դա Կոնֆուզան

Լագոա դա Կոնֆուզան (պորտ.՝  Lagoa da Confusão), համայնք Բրազիլիայում՝ Տոկանտինս նահանգի կազմում։ Գտնվում է Արևելյան Տոկանտինսի մարզում։ Մտնում է Ռիու Ֆորմոզուի գավառի կազմի մեջ։ Բնակչությունը կազմում է 9012 մարդ՝ 2006 թվականի տվյալներով։ Գրավում է 10 564,512 կմ2 տարածք։ Բնակչության խտությունը՝ 0,9 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 66.449.294,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 8.566,37 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,670 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Լագոա դա Կոնֆուզանի մասին Archived 2015-12-30 at the Wayback Machine.
Նիկոլայ Հարությունյան

Նիկոլայ Վասիլի Հարությունյան (օգոստոսի 7, 1920(1920-08-07), Գանձակ, Ադրբեջանական ԽՍՀ), հայ պատմաբան, ուրարտագետ։ Պատմական գիտությունների դոկտոր (1969), պրոֆեսոր (1990):


== Կենսագրություն ==
Նիկոլայ Հարությունյանը ծնվել է 1920 թվականին Գանձակ քաղաքում։ 1942 թվականին ավարտել է Երևանի պետական համալսարանի բանասիրական ֆակուլտետը, 1951 թվականին՝ Լենինականի պետական համալսարանը։ 1953-1954 թվականներին եղել է ՀԽՍՀ ԳԱ ասպիրանտուրայի բաժնի պետ, 1955-1959 թվականներին աշխատել է ՀՀ ԳԱԱ Պատմության ինստիտուտում, 1959-1971 թվականներին՝ Հնագիտության և ազգագրության ինստիտուտում, 1971 թվականից՝ Արևելագիտության (Հին արևելքի բաժնի վարիչ) ինստիտուտում։ 1983 թվականից դասավանդել է Երևանի Խաչատուր Աբովյանի անվան պետական մանկավարժական համալսարանում։
Աշխատությունները վերաբերում են Ուրարտուի (Արարատյան թագավորության) ռազմաքաղաքական պատմությանը, տեղանվանագիտությանը, երկրագործությանն ու անասնապահությանը, նորագյուտ սեպագիր աղբյուրների ուսումնասիրությանը, մշակույթին։


== Երկեր ==
Husani երկրի տեղադրման հարցի շուրջը, Երևան։ ՀԽՍՀ ԳԱ, 1952։
Земледелие и скотоводство Урарту. Ереван, Изд-во АН АрмССР, 1964, 228 с.: Указ.: с. 215-221 | Списки ил. и сокр.: с. 222-225 27 см.
Древний Восток: [Сб. ст.], Академия наук АрмССР, Институт востоковедения АН АрмССР, Ереван, Изд-во АН АрмССР, 1973.
Биайнили (Урарту): Военно-полит. история и вопросы топонимики / Н. В. Арутюнян; [Отв. ред. Б. Б. Пиотровский]; АН Арм. ССР. Ин-т археологии и этнографии. Ереван, Изд-во АН АрмССР , 1970.
Корпус урартских клинообразных надписей (Դիվան ուրարտական սեպագիր արձանագրությունների, Corpus of Urartian cuneiform inscriptions) / Н. В. Арутюнян; НАН РА, Ин-т востоковедения. Ереван : Гитутюн, 2001
Топонимика Урарту / Н. В. Арутюнян; АН АрмССР, Ин-т востоковедения. Ереван : Изд-во АН АрмССР, 1985:
Ն. Յ. Մառի ուրարտագիտական աշխատությունների մի քանի սխալների մասին, Երևան։ ՀԽՍՀ ԳԱ, 1951։


== Ծանոթագրություններ ==
Չերքեզքյոյ

Անվան այլ կիրառումների համար տե՛ս՝ Չերքեզքյոյ (այլ կիրառումներ)Չերքեզքյոյ, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սան Ամարո

Սան Ամարո (իսպ.՝ San Amaro), քաղաք և մունիցիպալիտետ Իսպանիայում, մտնում է Օրենսե պրովիցիայի, ինչպես նաև Գալիսիա ինքնավար մարզի մեջ։ Մունիցիպալիտետ գտնվում է Կարբալինո շրջանում։ Տարածքը՝ 28,95 կմ²։ Բնակչությունը՝ 1287 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Página sobre el ayuntamiento de San Amaro
Գիլան (լեռ)

Անվան այլ կիրառումների համար տե՛ս՝ Գիլան (այլ կիրառումներ)Գիլան , Գիլյան, լեռ Արսիան լեռնահամակարգի հյուսիսային հատվածում, Ճորոխի ստորին հոսանքի աջ կողմում, գետից մոտ 12 կմ հեռավորության վրա, Օլթի քաղաքից 43-44 կմ հյուսիս-արևմուտք։ Արևմտյան լանջերն անտառապատ են։


== Ծանոթագրություններ ==
Ռաֆիկ Սարգսյան

Ռաֆիկ Ավետիսի Սարգսյան (նոյեմբերի 5, 1948(1948-11-05), Երևան, Հայկական ԽՍՀ, ԽՍՀՄ), հայ քանդակագործ։


== Կենսագրություն ==
Ծնվել է 1948 թ. նոյեմբերի 5-ին, Երևան քաղաքում։ 1979 թվականին ավարտել է Երևանի գեղարվեստա-թատերական ինստիտուտը։ 1980 թ.-ից մինչև 1992 թ. դասավանդել է Հ. Կոջոյանի անվան գեղարվեստի ուսումնարանում։ 1980 թվականից ԽՍՀՄ նկարիչների միության անդամ է։ Հանրապետական, համամիութենական և արտասահմանյան ցուցահանդեսների մասնակից է։
Մասնակցություն քանդակագործների միջազգային սիմպոզիումներին՝

1988 թ.-1991 թ. «Արծիվ», «Ընդդիմություն» - փառատոներ Տավուշի մարզում
1998 թ. «Ավետում» -«Արցախ-96» փառատոն,
2001 թ. «Խոյ» - Քրիստոնեության ընդունման 1700-ամյակի փառատոն
2002 թ. «Տրդատ» - «Հեքիաթների և հրաշքների աշխարհ» փառատոն Երևանում
2003 թ. «Օրհնություն» - փառատոն Լոռվա մարզում
2012 թ. «Մարտունեցու Սուրբ Տիրամայր» - փառատոն Մարտունի քաղաքում


== Ստեղծագործություններ ==


=== Հուշարձաններ Երևանում ===
Անդրանիկ Զորավարի հուշարձան, «Մալաթիա-Սեբաստիա» համայնք
«Վերջին հեթանոս և առաջին քրիստոնյա թագավորը՝ Տրդատը» հուշարձան, «Մալաթիա-Սեբաստիա» համայնք
Վահան Զատիկյանի կիսանդրի, «Մալաթիա-Սեբաստիա» համայնքի թաղապետ, «Մալաթիա» կամավորական ջոկատի հրամանատար


=== Հուշարձաններ Հայաստանի շրջաններում ===
1998 թ. – Հուշարձան-աղբյուր՝ Այնթափ գյուղի հերոս ազատամարտիկների
1994 թ. – Խաչքար՝ Արցախյան պատերազմում զոհված ազատամարտիկի (Արմավիր)


=== Հայ առաքելական եկեղեցիներ ===
Մկրտարանի ավազանը – Ս. Գայանե եկեղեցի (Էջմիածին)
Խաչքար – Ս. Հռիփսիմե եկեղեցի (Էջմիածին)
Գրիգոր լուսավորչի աջը – ք. Էջմիածնի մուտքին
Զարդանախշեր և հարթաքանդակներ - Ս. Հակոբ եկեղեցի (ք. Աբովյան)
Զարդանախշեր և հարթաքանդակներ - Սուրբ Գրիգոր Լուսավորիչ եկեղեցի (ք. Մոսկվա)


== Պատկերասրահ ==

		
		


== Ծանոթագրություններ ==
Կալաննա

Կալաննա  (իտալերեն՝ Calanna) քաղաք Իտալիայում, Կալաբրիա մարզում՝ Ռեջիո Կալաբրիա գավառում։
Բնակչությունը կազմում է 1184 մարդ, բնակչության խտությունը կազմում է 118 մարդ/կմ²։ Զբաղեցնում է 10 կմ² մակերես տարածք։ Փոստային ինդեքսն է՝ 89050։ Հեռախոսային կոդը՝ 0965։
Պրակրիտներ

Պրակրիտներ (սանսկրիտ՝ प्रकृति, prakṛti IAST «պատճառ, հարց»), Մուլադեի մասին ասքերի շարքը, Խարիբհադրայի «Դհուրաաքյանա», վիպերգական ժանրի ստեղծագործությունները, կապված շայնիզմքը քարոզչության հետ։ Այլ պրակրիտներով պահպանվել են միայն առանձին հուշարձաններ, ինչպես Դունահիի պայշաչի լեզվով գրված «Բրիհատկաթա» էպոսը (մեզ է հասել սանսկրիտերեն երեք վերամշակումներով)։
Անկախության տարիներին հրատարակվել են պրակրիտներով, ապաբհրանշայով և ավահաթայով գրական հուշարձաններ [Ադդահմանա Մուլթանիի (մոտ 9-10 դդ․) «Սանդեշրասակ» պոեմը]։ Տամա հնդկական գրական պատմական պրոցեսում պրակրիտ գրականությունը երկար ժամանակ հանդես է եկել որպես սուբստրատ, որի վրա աճել է սանսկրիտական գրականությունը, վերջինս իր հերթին ազդեցություն է գործել պրակրիտներով, ապաբհրանշայով և ավահաթայով գրված գրականության վրա։
Պրեմիեր Լիգա 2014-15 (Անգլիա)

Պրեմիեր Լիգա 2014/2015 մրցաշրջան Պրեմիեր Լիգայի 23-րդ խաղարկությունը, որը հիմնվել է 1992 թվականին։
Հանդիպումների օրացույցի վիճակահանությունը տեղի է ունեցել 2014 թվականի հունիսի 18-ին՝ առավոտյան ժամը՝ 9-ին, բրիտանական ժամով։ Մրցաշրջանը սկսել է 2014 թվականի օգոստոսի 16-ից։ Չեմպիոնական տիտղոսը պաշտպանում էր Մանչեսթեր Սիթին։
Առաջնությունն ընդգրկում էր 20 թիմ։ Մրցաշարի նոր մասնակիցներն էին՝ Բարնլին, Լեսթեր Սիթին և ՔՊՌ-ն։
Այս անգամ տիտղոսի համար պայքարում հաղթեց Չելսին։


== Անցած մրցաշրջանի հանդեպ փոփոխությունները ==


== Մասնակից ակումբներ ==


=== Առաջնության աշխարհագրություն ===
Պրեմիեր Լիգա 2014/2015 մրցաշրջանը ընդգրկում է 6 թիմ Լոնդոնից։ Լիվերպուլ և Մանչեսթեր քաղաքները ներկայացնում են երկուական թիմ։


=== Մարզադաշտեր ===


=== Մարզիչներ, ավագներ, համազգեստ մատակարարողներ և հովանավորներ ===


=== Մարզչական փոփոխություններ ===


== Մրցաշարային աղյուսակ ==


== Խաղերի արդյունքներ ==
Ըստ 12 апреля 2015-ի տվյալներովԱղբյուր: Premier League1Տան թիմը ձախ սյունակում է.Գույներ: Կապույտ= տան թիմի հաղթանակ; Դեղին= ոչ-ոքի; Կարմիր= հյուրընկալվող թիմի հաղթանակ.


== Մրցաշրջանի վիճակագրություն ==


=== Ռմբարկուներ ===


=== Գոլային փոխանցումներ{| class="wikitable" style="text-align:center" ===
|-
!Դիրք
!Ֆուտբոլիստ
!Ակումբ
!width=50|
|-
|1
|align="left"| Սեսկ Ֆաբրեգաս
|align="left"|Չելսի
|16
|-
|2
|align="left"| Անխել դի Մարիա
|align="left"|Մանչեսթեր Յունայթեդ
|10
|-
|3
|align="left"| Գիլֆի Սիգուրդսոն
|align="left"|Սուոնսի Սիթի
|9
|-
|rowspan=4|4
|align="left"| Լեյթոն Բեյնս
|align="left"|Էվերթոն
|8
|-
|align="left"| Ալեքսիս Սանչես
|align="left"|Արսենալ
|8
|-
|align="left"| Սանտի Կասորլա
|align="left"|Արսենալ
|8
|-
|align="left"| Ստյուարտ Դաունինգ
|align="left"|Վեսթ Հեմ Յունայթեդ
|8
|-
|rowspan="7"|8
|align="left"| Օսկար
|align="left"|Չելսի
|7
|-
|align="left"| Խեսուս Նավաս
|align="left"|Մանչեսթեր Սիթի
|7
|-
|align="left"| Ջեյսոն Պանչեն
|align="left"|Քրիստալ Փելաս
|7
|-
|align="left"| Դուշան Թադիչ
|align="left"|Սաութհեմպտոն
|7
|-
|align="left"| Ռահիմ Ստերլինգ
|align="left"|Լիվերպուլ
|7
|-
|align="left"| Ջորդան Հենդերսոն
|align="left"|Լիվերպուլ
|7
|-
|align="left"| Էդեն Ազար
|align="left"|Չելսի
|7
|}

|}


== Ամենամսյա պարգևներ ==


== Ծանոթագրություններ ==


== Արտաքին հղումներ ==
Մրցաշարի պաշտոնական կայք (անգլ.)
Ծվանց

Ծվանց, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 34 կմ հյուսիս-արևմուտք, Եփրատի աջակողմյան վտակ Սերչեմսու գետի աջ կողմում, Օվաջըղ հարթավայրում։


== Բնակչություն ==
XX դարի սկզբին ուներ 35 տուն բնակիչ։


== Պատմամշակութային կառույցներ ==
Գյուղում էր գտնվում Ծվանց վանքը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Benetton B186

Բոլիդ Benetton B186 (անգլ.՝ Benetton B186), Մայկ Գասկոյնի նախագծած մրցարշավային ավտոմեքենան է։ Ստեղծված է Ֆորմուլա 1 դասի աշխարհի չեմպիոնատների մրցավազքերին մասնակցելու համար։ Նախագծվել և ստեղծվել է 1986 թվականի մրցարշավին մասնակցելու համար։


== Ծանոթագրություններ ==
Դալամ շրջան (Տեխաս)

Դալամ շրջան (անգլ.՝ Dallam County), ԱՄՆ Տեխաս նահանգի 254 վարչական միավորներից մեկը։ 2000 թվականին բնակչության թիվը կազմում էր 6222 մարդ։ ԱՄՆ վիճակագրության բյուրոյի համաձայն 2010 թվականին բնակչությունը կազմում էր 6703 մարդ։ Շրջկենտրոնն է Դալհարտ բնակավայրը։


== Պատմություն ==
Դալամ շրջանը պաշտոնապես կազմավորվել է 1876 թվականին։ Շրջանն իր անվանումը ստացել է տեխասյան թերթի հրատարակիչ և փաստաբան Ջեյմս Վիլմեր Դալամի պատվին։


== Աշխարհագրություն ==
ԱՄՆ վիճակագրության բյուրոյի տվյալներով Դալամ շրջանի ընդհանուր մակերեսը կազմում է 3899 կմ², որից 3897 կմ²-ն զբաղեցնում է ցամաքը, իսկ 2 կմ²-ն կամ 0,04 %-ը՝ ջրային տարածքները։


=== Հարևան շրջաններ ===
Սիմարոն շրջան (հյուսիս)
Հարտլի շրջան (հարավ)
Շերման շրջան (արևելք)
Յունիոն շրջան (արևմուտք)


== Բնակչություն ==
Բնակչության թիվը 2000 թվականի դրությամբ կազմում էր 6222 մարդ։ Առկա էր 2317 տնային տնտեսություն, 1628 ընտանիք։ Բնակչության խտությունը կազմում էր 2 մարդ/կմ²։ Հաշվվում էր 2697 բնակելի շինություն՝ 1 շինություն/կմ² խտությամբ։ Ռասայական կազմը հետևյալն էր՝ սպիտակամորթներ - 82,64 %, աֆրոամերիկացիներ – 1,64 %, բնիկ ամերիկացիներ (հնդկացիներ) – 0,9 %, ասիացիներ – 0,21 %, այլ ռասաների ներկայացուցիչներ – 12,41 %, երկու կամ ավելի ռասաների ներկայացուցիչներ – 2,2 %: Իսպանախոսները կամ լատինոամերիկացիները կազմում են բնակչության 28,38 %–ը (անկախ ռասայից)։
Բնակչության տարիքային կազմը հետևյալն էր՝ 31,8 % - մինչև 18 տարեկան, 8,6 % - 18-24 տարեկան, 28,8 % - 25-44 տարեկան, 20,6 % - 45-64 տարեկան և 10,3 % - 65 և ավելի բարձր։ Շրջանի բնակչի միջին տարիքը 31 տարեկան է։ Յուրաքանչյուր 100 կնոջը բաժին է ընկնում 102 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 101,3 տղամարդ։
2010 թվականին բնակչության թիվը կազմում էր 6703 մարդ։ Բնակչության խտությունը կազմում էր 2 մարդ/կմ²։
Բնակչության աճի դինամիկան ըստ տարեթվերի․


== Բնակավայրեր ==
Դալհարտ
Պերիկո
Թեքսլայն


== Կրթություն ==
Դալամ շրջանի կրթական համակարգը կազմում են հետևյալ ուսումնական հաստատությունները՝

Դալհարտ դպրոցական օկրուգ
Ստրեթֆորդ դպրոցական օկրուգ
Թեքսլայն դպրոցական օկրուգ


== Ծանոթագրություններ ==
Բաշմակովոյի շրջան

Բաշմակովոյի շրջան (ռուս.՝ Башмаковский район), մունիցիպալ շրջան Ռուսաստանի Դաշնության Պենզայի մարզում։
Ստեղծվել է 1928 թվականին։ Վարչական կենտրոնը՝ Բաշմակովո։


== Աշխարհագրություն ==
Շրջանի տարածքի մակերեսը կազմում է 1618 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 23314 մարդ։ Բնակչության խտությունը կազմում էր 14,41 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Next Generation CMS

Next Generation CMS-ը (NGCMS) կայքերի կառավարման ծրագիր է, որը թույլ է տալիս ստեղծել և պահել տարբեր բարդության կայքեր։ Այս բովանդակության կառավարման համակարգի ֆունկցիաների մեծամասնությունից կարող է օգտվել օֆիսային ծրագրերից բազային գիտելիքներ ունեցող յուրաքանչյուր ոք։ Next Generation CMS֊ը ազատ ծրագիր է, տարածվում է GNU GPL լիցենզիայի տակ, գրված է PHP լեզվով, որպես տվյալների բազա օգտագործում է MySQL։
Կիրառելիություն՝ բլոգ, կորպորատիվ կայք, կայք - այցեքարտ, սոցիալական ցանց, պորտալ։


== Անվտանգության ապահովում ==
պաշտպանություն ֆորմաները ավտոմատ լրացնելուց (CAPTCHA)
էլեկտրոնային հասցեի ֆիքսում
ծանուցումներ ադմինիստրատորին
թույլատվության իրավունքների տարանջատում


== Ֆունկցիոնալություն ==
«մարդուն հասկանալի» URL
ֆայլերի փաթեթային բեռնում
նկարների ռեդակտոր
WYSIWYG ռեդակտոր
սկիներ


== Առանձնահատկություններ ==
ինտերֆեյսի լոկալիզացում
բազմալեզու կոնտենտ
Էջերի քեշավորում


== Հնարավորություններ ==
այցելությունների վիճակագրություն
կառավարում գովազդով
SEO
կառավարում ոճերով և շաբլոններով
RSS-ի էքսպորտ
հակադարձ կապի ֆորում
հարցումներ
քվեարկություն
որոնում
ֆորում
բլոգեր
նորություններ


== Աղբյուրներ ==
Next Generation CMS Archived 2011-05-01 at the Wayback Machine.
Ինեսա Գալանտե

Ինեսա Գալանտե (լատիշ․՝ Inese Galante, մարտի 12, 1954(1954-03-12), Ռիգա, Լատվիական ԽՍՀ, ԽՍՀՄ), խորհրդային և լատիշ օպերային երգչուհի (սոպրանո), արժանացել է Լատվիայի պետական մրցանակի՝ Երեք աստղ շքանշանի։


== Կենսագրություն ==
Ծնվել է 1954 թվականի մարտի 12-ին Լատվիայի ԽՍՀ-ի, այժմ Լատվիայի Հանրապետության Ռիգա քաղաքում, երաժշտական ընտանիքում, որտեղ հայրը և մայրն ունեին երաժշտական ձայն։
Դպրոցը ավարտելուց հետո ընդունվել է բժշկական ուսումնարանի դեղագործական բաժին, որտեղ սկսել է երգել։ 1977 թվականին Ինեսան ընդունվել է Ռիգայում  Լատվիայի երաժշտական ակադեմիան։ Նրա առաջին ուսուցիչը եղել է Ռաշել Շուլովան։ Ակադեմիայում սովորելու հետ մեկտեղ դարձել է Լատվիայի ազգային օպերայի մենակատար։ 1982 թվականին ավարտել է ակադեմիայի պրոֆեսոր Լյուդմիլա Բրաունի վոկալի բաժինը։
1991 թվականին երգչուհին մեկնել է Գերմանիա, որտեղ ապրում է մինչ այժմ։ 1991 թվականից 1999 թվականներին Գալանտը եղել է Մանհայմի Ազգային թատրոնի (անգլ.՝  National Theatre Mannheim) և Դյուսելդորֆում գտնվող Հռենոսի գերմանական օպերայի (անգլ.՝ Deutsche Oper am Rhein)) մենակատարուհի։ Հետո սկսել է ճանապարհորդել ամբողջ աշխարհով։ Աշխատել է Ելիսեյան դաշտերի թատրոնի բեմում և մասնակցել է ֆրանսիական «Festival de Radio France et Montpellier Languedoc-Roussillon» մրցույթին Մոնպելիեում (Ֆրանսիա), ԱՄՆ-ում՝ «Newport Music Festival» և «Gibson Hall» մրցույթներին, Մեծ Բրիտանիայում՝ «Barbican Centre, Wigmore Hall», Քենսինգթոնյան պալատում և Ալբերտ թագավորական սրահում, շվեդական Թագավորական օպերայում, իտալական Լա Սկալայում և Ռուսաստանի Կրեմլում և Մեծ թատրոնում։ 2001 թվականին Ինեսա Գալանտեն Ռոտերդամում Խոսե Կարերասի հետ հանդես է եկել համերգով։
Արտերկրում աշխատելուն զուգահեռ՝ երգչուհին հայրենի Ռիգա քաղաքում հանդես է եկել օպերային ներկայացումներում։ Հաճախ է այցելում Սանկտ Պետերբուրգի Մարիինյան թատրոն, որտեղ նա խմբավար Վալերի Գերգիևի հետ արգասավոր համագործակցություն է ունեցել։ Գալանտեն համագործակցել է շատ այլ խմբավարների հետ, ինչպիսիք են՝ Իեհուդի Մենուհին, Զուբին Մեթան, Կարլ Դևիսը, Անտոնիո Պապանոն, Նեմե Յարիվը, Վլադիմիր Ֆեդոսեևը և ուրիշներ։
Նրա գործերը ձայնագրվել են սկավառակների և խտասկավառակների վրա։


== Գրականություն ==
Silvija Lice. «Inese Galante», Publishing House "Liktenstasti", Riga, 1999, ISBN 9984-611-29-9.


== Ծանոթագրություններ ==


== Արտաքին հղումներ ==
Պաշտոնական կայք (լատիշերեն)Ինեսա Գալանտե (սոպրանո) Archived 2016-03-29 at the Wayback Machine.
Inese Galante - Summertime 2015 (լատիշերեն)Latvijas talantu konkurss - “Ineses Galantes Talanti” (լատիշերեն)
Արշալույս Մարգարյան (այլ կիրառումներ)

Արշալույս Մարգարյան, կարող է վերաբերել՝

Արշալույս Մարգարյան - հայ խորհրդային բանաստեղծուհի։
Արշալույս Մարգարյան - խորհրդահայ բանասեր և գրաքննադատ, բանասիրական գիտությունների դոկտոր։